
SAZETAK 
U radu se analiziraju najvažnije historiografske kontroverze vezane uz dogadaje 
s Bleiburga i križnog puta. Redom događanja s kraja Drugoga svjetskog rata prate 
se slom Nezavisne Države Hrvatske (NDH), povlačenje velikog broja vojske i civila 
prema Zapadnim saveznicima u Koruškoj, pregovori u bleiburškom dvorcu, izručenje 
zarobljene kolone i dugotrajan povratak u domovinu - s osvrtom na događanja sa šireg 
područja Podravine. 

Ishod Drugoga svjetskog rata nazirao se već krajem 1944. godine, kada Zapadni saveznici, 
potpomognuti jedinicama Crvene armije zaokružuju svoje napredovanje. Početkom svibnja 
1945. godine kraj Drugoga svjetskog rata bio je samo pitanje dana. Izbijanjem Crvene armije na 
Odru i Nisu težište operacija usmjereno je u berlinskom pravcu. U nizu operacija Crvena armija 
zauzela je Beč (13. IV.) te u konačnici Berlin (2. V.).! Na konačni ishod upućivali su i uspjesi 
Zapadnih saveznika u borbi protiv Nijemaca u Italiji (29. IV. u Veneciji je potpisana kapitulacija 
tamošnjih njemačkih snaga), kao i na zapadnoj bojišnici u Njemačkoj i Austriji. Općim nadira- 
njem rasipaju se snage Trećeg Reicha, točnije jedinice skupine armija E pod zapovjedništvom 
generala Alexandera Lčhra, koje su držale liniju obrane na području Grčke. Takvo stanje na te- 
renu te činjenica da je NDH jedina u Europi dočekala početak 1945. kao saveznica Trećeg Rei- 
cha, uvelike je odredila politički i ratni položaj NDH, čije se područje značajno sužava, posebno 
od jeseni 1944. godine.? 

U ožujku 1945. sovjetsko-njemačka bojišnica protezala se linijom Odra - Slovačke Rudne 
planine - Esterg - Blatno jezero - uz i kroz područje NDH - Drava - Dunav - Bosut - ušće Drine - 


1 Oslobodilački rat naroda Jugoslavije 1941. - 1945. (od drugog zasjedanja AVNOJ-a do konačne pobede), ur. Velimir 
Terzić (Beograd, 1965.), 581., 623. 

2 Stjepan KEREČIN, »Svetski rat, Drugi«, Vojna enciklopedija, sv. 9., ur. Nikola Gažević (Beograd 1975.), 437.-455. 

3 [vo PERIĆ, »Slom Nezavisne Države Hrvatske u proljeće 1945. godine«, Vjesnik HAZU, Zagreb 1995., br. 4-5, 51.- 
55.; Vidjeti i: I. PERIĆ, »Hrvatska u vrijeme Drugoga svjetskoga rata«, u: Spomenica. Bleiburg 1945. - 1995., ur. 
Mirko Valentić (Zagreb 1995.), 25.-28. 

Brčko - Doboj - Sarajevo - Banja Luka - Bihać - Gospić - Karlobag. Sve bržim napredovanjem 
Zapadnih saveznika linija bojišnice na prostoru NDH značajno se sužavala, zaokružujući prostor 
između Bilogore, rijeka Ilove i Une te prilaza Karlovcu.“ Takvu liniju bojišnice održavalo je pet 
vojnih zborova Oružanih snaga NDH (OS NDH), o čijem brojčanom stanju krajem 1944. i po- 
četkom 1945. postoje različite, više ili manje utemeljene procjene.* Prema novijim istraživanjima 
Davora Marijana proizlazi da je u završnici rata stalno prisutno smanjenje snaga NDH, čemu u 
prilog govore i podaci Glavnog štaba NOV-a i PO-a Jugoslavije od 9. prosinca 1944., prema ko- 
jima hrvatske divizije NDH (osim 14. i 15.) iznose oko 91.000 ljudi.* Prema tome Marijan za- 
ključuje: »Brojno stanje cjelokupnih oružanih snaga NDH (...) nije moglo biti veće od 100.000 
ljudi.«' Ova brojka ne čini se nerealnom, no treba napomenuti da zbog nedostatka službenih po- 
pisa i ona predstavlja samo okvirnu procjenu. Nešto konkretnije brojke odnose se na brojčano 
stanje Jugoslavenske armije (JA), čijih je 700.000 boraca postrojenih u I., II., III. i IV. JA pripre- 
mljeno za konačni obračun.* Na sastanku od 26. veljače do 2. ožujka maršal J. Broz Tito sastao 
se sa zapovjednicima četiriju jugoslavenskih armija? te je pred njih postavio zadatak da »oslobo- 
de jugoslavenske narode na njihovoj cjelokupnoj etničkoj teritoriji zaključno sa Istrom, Slove- 
načkim primorjem i Koruškom i okruži, prinudi na kapitulaciju ili uništi glavne snage okupatora 
i njihovih suradnika, koje su se u proleće 1945. godine zatekle na prostoru Zagreb - Maribor - 
Celovec (Klagenfurt) - Trst. Predviđeno je da se grupnim snagama probije front u Lici i Sremu, 
a zatim energičnim i smelim nadiranjem levog krila (4. armija) uz jadransku obalu ka Trstu, Soči 
i gornjem toku Drave i desnog krila (3. armija) dolinom Drave ka Koruškoj, uz istovremeno jake 
napade s fronta (ka liniji Zagreb - Karlovac i dalje ka Sloveniji) i uz maksimalno angažovanje 
snaga u pozadini neprijatelja, da se zatvori obruč oko okupatorskih i kvislinških trupa u oblasti 
Julijskih Alpa i Karavanki i prisile na kapitulaciju.«!% 

Završne operacije započela je IV. JA pod zapovjedništvom generala Petra Drapšina u pravcu 
Istre, preko Primorja i Like, da bi izbila na Soču i prodrla u Austriju. Koča Popović zapovijedao 
je II. JA čiji je smjer bio k Uni i Kupi, s konačnim smjerom prema Zagrebu.!! Prva JA Peke 
Dapčevića dobila je nalog da nastupa preko Save i Drave, kao i III. JA pod zapovjedništvom Ko- 

4 S. KEREČIN, »Svetski rat, Drugi«, Vojna enciklopedija, sv. 9., 446.-447.; Vidjeti i: Anđelko MIJATOVIĆ, »Politički i 
vojnički kraj NDH«, Časopis za suvremenu povijest (dalje: ČSP), 23/1995., br. 3, 498. 

5 Vidjeti npr. Vjekoslav VRANČIĆ, »Postrojenje i brojčano stanje Hrvatskih oružanih snaga u godinama 1941. - 1945.«, 
Godišnjak Hrvatskog Domobrana (Buenos Aires 1953.), 141.-169.; Fedor DRAGOJLOV, »Rat od 1941. do 1945. na 
području Nezavisne Države Hrvatske«, Hrvatska, br. 19 (211), 10. listopada 1956.; Ante LJERKIĆ, »Od Ivan Planine 
do Bleiburga«, 11.; Bleiburška tragedija hrvatskog naroda, ur. Vinko Nikolić i Frano Nevistić (Munchen-Barcelona 
1976., 1977.), 134.; Bleiburška tragedija hrvatskog naroda, ur. V. Nikolić (Zagreb 19983.); Zdravko DIZDAR, 
»Brojitbeni pokazatelji odnosa vojničkih postrojbi na teritoriju Nezavisne Države Hrvatske 1941. - 1945. godine«, 
ČSP, 24/1996., br. 1.-2., 161.-197.; Zbornik dokumenata i podataka o narodnooslobodilačkom ratu jugoslavenskih 
naroda, tom V., knj. 34. (Beograd 1966.), dok. br. 110.; Nikola ANIĆ, »Osnovni podaci o završnim operacijama za 
oslobođenje Jugoslavije 1945.«, u: Za pobedu i slobodu - Završne operacije za oslobođenje Jugoslavije (učesnici 
govore), gl. ur. Ivo Matović (Beograd 1986.), 115.; Josip JURČEVIĆ, Bleiburg: jugoslavenski poratni zločini nad 
Hrvatima (Zagreb 2005.), 205., 207.; MLADENKO COLIĆ, »Kolaboracionističke oružane formacije u Jugoslaviji 
1941. - 1945. godine«, u: Oslobodilačka borba naroda Jugoslavije kao opštenarodni rat i socijalistička revolucija, 
knj. 2. (Beograd 1977.), 61.-79. 

* Zbornik dokumenata i podataka o narodnooslobodilačkom ratu jugoslavenskih naroda, tom V., knj. 36. (Beograd 
1986.), 525.-564. 

7 Davor MARIJAN, »Ustaške vojne postrojbe«, neobjavljeni magistarski rad (Sveučilište u Zagrebu 2004.), 66. 

8 M. COLIĆ, Pregled operacija na jugoslavenskom ratištu 1941. - 1945. (Beograd 1988.), 324. 

?  [sto, 321.-322.; Narcisa LENGEL-KRIZMAN, Zagreb u NOP-u (Zagreb 1980.), 281. 

"0 Zbornik dokumenata i podataka o narodnooslobodilačkom ratu jugoslavenskih naroda, tom Il, knj. 15, dok 197, 198.; 
Oslobodilački rat naroda Jugoslavije 1941. - 1945. (Od Drugog zasjedanja AVNOJ-a do konačne pobede), gl. ur. 
Velimir Terzić Beograd 1965, str. 634-635.; M. COLIĆ, Pregled operacija na jugoslavenskom ratištu, 322. 

11. Koča POPOVIĆ, Beleške uz ratovanje (Dnevnik, Beleške, Dokumenti) (Beograd 1988.), 314.-815. 

ste Nađa,!* koja je nastupala od Donjeg Miholjca do Dalja, međurječjem Save i Drave, prema 
Zagrebu i Mariboru, sve do Klagenfurta, gdje se trebala spojiti s IV. armijom.!3 Ofenzivu je čini- 
lo više međusobno povezanih i usklađenih operacija (ličko-primorska, sarajevska, srijemsko-sla- 
vonska, riječko-tršćanska, karlovačka) i akcija kod Zidanog Mosta, Celja, Šoštanja, Slovenjgra- 
deca, Dravograda te Bleiburga. 

Napredovanjem partizanskih jedinica (Crna Gora, Srbija, Hercegovina, Dalmacija), praćenih 
jedinicama sovjetske i bugarske armije te povlačenjem njemačkih postrojbi (na prostoru NDH 
našlo se približno 400.000 njemačkih vojnika) i OS NDH, počinje povlačenje stanovništva iz raz- 
nih krajeva BiH te južnih dijelova Hrvatske. Ante Ljerkić navodi da su za povlačenje bila uglav- 
nom tri razloga: »popuštanje Nijemaca, nestašica streljiva i prisutnost ruskih i bugarskih trupa u 
zaleđu preko Drave«.!* Prema sjećanjima, mnogi ljudi napuštaju svoje domove iz straha, ali i 
zbog neslaganja s novom vlasti. »Gdje god su partizani dospjeli, počeli su s paušalnim likvidira- 
njem ljudstva, zatvorima i kaznama bez ikakva, pogotovo nepristrana, pravedna suda.«!? Većina 
njih povlači se prema Zagrebu, u koji kako navodi Narcisa Lengel-Krizman »počinju pristizati 
sve veći broj neprijateljskih vojnih snaga, a uz njih naviru i grupe civilnog stanovništva u bijegu 
pred partizanskim snagama, zbog svog dotadašnjeg protunarodnog rada ili zavedene ustaškom 
propagandom.«!* O samim pripremama i provedbi povlačenja nema mnogo spomena, no nije za- 
čuđujuće da je Vladimir Šklopan zaključio kako je bolje organizirano povlačenje bilo teško izve- 
sti s obzirom na činjenicu da su kolone civila koje su bježale na zaprežnim kolima zagušile pro- 
točnost prometnica i time stvarale paniku među izbjeglicama.!? 

Očekivanje naglih promjena u završnici Drugoga svjetskog rata, čiji se ishod već mnogo ra- 
nije naslućivao, bilo je uzaludno. Iščekivanje nekog novog naoružanja predstavljalo je uzaludnu 
nadu, a vremenski okviri nisu ostavljali prostora za veće promjene (ako je i bilo pravih naznaka). 
U postojećim uvjetima, s postupnim napredovanjem jedinica JA, vlada NDH donijela je odluku 
o povlačenju vojske. S vojskom se povlačio i određeni broj civila, čiji je konkretniji broj teško 
utvrditi. Velik dio iskaza potvrđuje strah koji je zavladao pri partizanskom zauzimanju pojedinih 
krajeva. Cjelokupno stanje, bez obzira na pojedine iskaze, zasigurno nije omogućilo organizirano 
povlačenje prema unutrašnjosti pa se Zagreb, kao konačno odredište velikog dijela kolona, često 
opisuje kao »prava košnica ljudstva, kao da se cijela Hrvatska u njega slegla«.!š Procjene koje 
nam govore o ondašnjem broju stanovnika u Zagrebu kreću se između petsto tisuća i milijun sta- 


'2 O djelovanju Treće armije vidjeti: Kosta NAĐ, Pobeda (Zagreb 1980.); Jovo POPOVIĆ, Druže Tito, rat je završen 15. 
maja 16,00 na Dravi. (Zagreb 1985., Beograd 1986.); Sreta SAVIĆ - Žarko ATANACKOVIĆ, Treća armija (Novi Sad 
1981.), 320.-333.; Milutin MORAČA, »Operacije Prve i Treće armije u završnoj ofenzivi oslobođenja Jugoslavije«, u: 
Za pobedu i slobodu, 123.-164. 

13_M. COLIĆ, Pregled operacija na jugoslavenskom ratištu 1941. - 1945., 322.-323.; Petar GRAČANIN, »Završna 

ofenziva Jugoslovenske armije za konačno oslobođenje zemlje«, u: Za pobedu i slobodu, 51.-64. 

A. LJERKIĆ, »Od Ivan Planine do Bleiburga«, 44.; Vjekoslav LUBURIĆ, »The End of The Croatian Army«, 

u: Operation Slaughterhouse, 43.-71.; John Ivan PRCELA, Dražen ŽIVIĆ, Hrvatski holokaust - dokumenti i 

svjedočanstva o poratnim pokoljima u Jugoslaviji (Zagreb 2001.), 39. 

Lucijan KORDIĆ, »U danima srdžbe i gnjeva«, u: Bleiburg: uzroci i posljedice, prir. Vinko Nikolić (Zagreb 1998.), 

112. 

16 Narcisa LENGEL - KRIZMAN, Zagreb u NOB-u (Zagreb 1980.), 276.; N. LENGEL - KRIZMAN »Oslobođenje 

Zagreba«, u: Oslobođenje Hrvatske 1945. godine, 97.-108.; Bogdan KRIZMAN, Ustaše i Treći Reich II (Zagreb 

1986.), 274. 

Vladimir ŠKLOPAN, »Povlačenje hrvatskih oružanih snaga u svibnju 1945.«, u: Od Bleiburga do naših dana, ur. Jozo 

Marević (Zagreb 1994.), 78.-79. 

18 L. KORDIĆ, »U danima srdžbe i gnjeva«, u: Bleiburg: uzroci i posljedice, 116. 

novnika.!? Na sveukupno ozračje utjecala je brojna prisutnost njemačke vojske." Narcisa Len- 
gel-Krizman navodi kako je »Zagreb tada pružao gotovo paničnu sliku«, a »njemačke su jedinice, 
koje bi stizale u Zagreb, nastavljale odmah pokret dalje, što je bio znak da Nijemci ne namjera- 
vaju braniti Zagreb«.?! 

Jednako tako i posljednja linija obrane, tzv. Zvonimirova linija (»Postav Zvonimir«), koja se 
trebala protezati od Karlovca prema Dugom Selu, Vrbovcu, Križevcima, Koprivnici, Dravi i po- 
ložajima Druge njemačke tenkovske armije u Mađarskoj, u travnju 1945. nije nigdje dovršena, a 
najvećim dijelom nije niti započeta.“ Stoga se čini da je i ovo bila još jedna varljiva nada koja u 

svom začetku nije imala mogućnosti za održanje. 

U okolici i južno od Koprivnice stajale su 11. zrakoplovna i 22. pješačka divizija, I. hrvatski 
zdrug, XXI. Planinski zbor sa 181. divizijom te III. i II. zbor. Pred Dugim Selom bila je njemačka 
41. divizija, odakle se prema zapadu nastavlja XV. planinski zbor, 104. lovačka jedinica, 7. SS 
divizija, 372. divizija te IV. i V. zdrug.?> Treća JA osvojila je Koprivnicu 5. svibnja, Ludbreg 6. 
svibnja, Varaždin, Varaždinske Toplice i Križevce 7. svibnja. Prva JA zauzela je područje Čazme 
i Kutine, a u borbama od 1. do 7. svibnja zauzet je Karlovac. 

S obzirom na ukupan rasplet događaja, vlada NDH pokušala je više puta uspostaviti kontakt 

sa Zapadnim saveznicima. Bezuspješno se pregovaralo s izaslanicima četnika Draže Mihailovića 
te ljubljanskim biskupom Gregorom Rožmanom i generalporučnikom Lavom Rupnikom.*“ U 
istom tonu završio je i Memorandum (spomenica) koju je, 3./4. svibnja vlada NDH odlučila upu- 
titi Zapadnim saveznicima u Caserti. 

Partizanskim nadiranjem i predajom njemačkih snaga u Italiji 2. svibnja 1945., general Lčhr 
(od 26. ožujka 1945. vrhovni zapovjednik Jugoistoka, a od 28. ožujka i operativni zapovjednik 
snaga Trećeg Reicha i OS NDH) isti dan obavještava Pavelića o nemogućnosti obrane Zagreba i 
povlačenju njemačkih postrojbi prema Sloveniji, gdje će nastaviti borbu na crti Maribor - Celje.?* 
Primivši vijest, vlada NDH našla se u nezavidnoj situaciji i iako su postojala podijeljena mišlje- 
nja, odlučila se za opće povlačenje 5. svibnja.?7 

Povlačenje sa »Zvonimirove linije« kretalo se sljedećim pravcima: I. zbor pod zapovjedni- 
štvom Ante Moškova u smjeru Varaždin - Ivanec - Krapina - Rogatec - Celje (106 km); II., III. 
i IV. zbor s generalom Josipom Metzgerom u pravcu Zagreb - Novi Dvori - Rogatec - Celje (116 
km); V. zbor i general Ivo Herenčić Samobor - Zidani Most - Celje (124 km). Prethodnicu po- 


wo 


Bleiburška tragedija hrvatskog naroda, 29.-32.; Ante BELJO, Yugoslavia Genocid. A documented Analysis/ 
Yugoslavia: genocid: dokumentarna analiza (Sudbury 1985.), 88.-98.; N. LENGEL - KRIZMAN, Zagreb u NOB-u, 
53. 

Ivan KOŠUTIĆ, Hrvatsko domobranstvo u Drugom svjetskom ratu, ll. dio (Zagreb 1994.), 313.-314. 

N. LENGEL-KRIZMAN, Zagreb u NOB-u, 276. Iste podatke prenosi i B. KRIZMAN, Ustaše i Treći Reich Il, 274. 
Erich SCHMIDT-RICHBERG, Der Enakampf auf dem Balkan, Die Operationen der Heeresgruppe E von Griechenland 
bis zu den Alpen (Heidelberg, 1955.), karta broj 5. Prema nekim podacima unutar te linije bili su i Sisak i Petrinja. 
Vidjeti: Fikreta JELIĆ-BUTIĆ, Ustaše i Nezavisna Država Hrvatska 1941. - 1945 (Zagreb 1977., 1978.), 308.-309. 
(bilj. 340.). 

Ernest BAUER, »General Lčhr i kapitulacija njemačke vojske pred Bleiburgom«, Hrvatska revija, god. XX., sv. 4(80), 
Munchen, prosinac 1970., 751.-752. 

Svetomir ĐUKIĆ, »Iz šume u emigraciju«, u: Povlačenje 1945. Krivci i žrtve, ur. Tomislav Sabljak i Ivo Smoljan 
(Zagreb 2000), 285.-302.; B. KRIZMAN, Ustaše i Treći Reich Il, 281.- 288. 

O tome više: Jerome JAREB i Ivo OMRČANIN, »Croatian Government's Memorandum to the Allied Headquarters 
Mediterranean, May 4, 1945.«, Journal of Croatian Studies, Vol. XXI., (New York 1980.), 133.; V. VRANČIĆ, S 
bielom zastavom preko Alpa (u misiji Hrvatske državne vlade za predaju hrvatskih oružanih snaga) (Buenos Aires 
1953.). 

2 E. BAUER, »General Lčhr i kapitulacija njemačke vojske pred Bleiburgom«, 752.; Josip ALEKSIĆ, »Vojnički aspekti 
hrvatskog povlačenja u svibnju 1945.«, u: Na Prekretnici, sv. 7, (ur. Jure Petričević) (Brugg 1986.), 33. 

Kazimir KATALINIĆ, »Konac NDH, povlačenje, bleiburški pregovori, predaja«, u: Bleiburg 1945. - 1995., 41.-43. 

vlačenja činio je V. zbor generala A. Moškova, a zalaznica su povlačenju bile snage generala V. 
Luburića.?? 

Vlada NDH, visoki državni dužnosnici, crkveni dostojanstvenici i predstavnici kulturnog ži- 
vota napustili su Zagreb 6. svibnja. Nikola Mandić, predsjednik vlade navodi: »Dne 6. V. 1945. 
ujutro oko 7 sati saopćio mi je poglavnik telefonom da odlazimo iz Zagreba istog dana oko 4 sata 
posle podne. Poglavnik je odredio i to u vezi sa njemačkim poslanikom da će nas put voditi na 
Krapinu, Rogašku Slatinu, Maribor, Celovac na Turracherhčhe i da je tamo naše odredište sa ne- 
kim već unapred spremljenim hotelima. Poglavnik i vojska trebali su poći naknadno.«*? Poglav- 
nik Ante Pavelić i šesnaest ministara napustili su Zagreb 6. svibnja poslijepodne, krećući se preko 
Novih dvora (pokraj Zaprešića), Rogaške Slatine, Maribora prema Klagenfurtu.“ To područje 
bilo je puno partizana, stoga je određen pravac prema Judenburgu, a odatle prema Salzburgu. 
Poglavnik u pratnji manje skupine uputio se u šumu i, prešavši rijeku Enns, predao se američkim 
jedinicama.?! 

Većina izbjeglica krenula je iz Zagreba 7. svibnja 1945. godine. »Poslije Vrapča, utonula su 
naša kola u pravu rijeku velikog mnoštva. (...) Dokle mi je oko dopiralo naprijed i natrag, crnila 
se je cesta zakrčena vojnicima u manjim ili većim postrojbama ili osamljenima, civilima obaju 
spolova i svake dobi, automobilima, kolima, biciklima (...).«<?? 

Dio kolona koji je krenuo prema Rogaškoj Slatini čini se da je taj dio puta prošao bez većih 
smetnji ili sukoba s partizanima.?* »Kadkad smo se morali boriti da se u ograničenim brojevima 
odupremo partizanskim postrojbama (...) No, većinom tog vremena nismo bili ometani.«** Manji 
problemi nastupili su kod i nakon Zidanog Mosta.? Partizanske snage u ovoj fazi još nisu uspi- 
jevale zaustaviti napredovanje kolone s obzirom na to da je njihovim jedinicama bilo naređeno 
da što prije stignu do Koruške.*%* Glavni štab Slovenije naredio je 14. udarnoj diviziji da što prije 
zaposjedne Klagenfurt,37 dok je Štabu IV. JA naređeno da s dvije divizije krene pravcem Tolmin 
- Trbiž - Villach.?* Posebno je osnovan Motorni odred koji je trebao preko Bazovice, Ajdovščine, 


28 \, ŠKLOPAN, »Povlačenje hrvatskih oružanih snaga u svibnju 1945.«, u: Od Bleiburga do naših dana, 78.; J. 
ALEKSIĆ, »Vojnički aspekti hrvatskog povlačenja u svibnju 1945.«, Na prekretnici, 34.-35.; A. MIJATOVIĆ, »Politički 
i vojnički kraj NDH«, ČSP, 497.-505. 

B. KRIZMAN, Pavelić u bjekstvu, 24.; Zdravko DIZDAR, Vladimir GEIGER, Mate RUPIĆ, »Bleiburg i križni put«, 
Marulić, god. XXIX, br. 5., Zagreb, rujan - listopad 1996., 885.-908.; M. RUPIĆ i Z. DIZDAR, »lIzjave zarobljenih i 
izručenih dužnosnika NDH i drugih pojedinaca o povlačenju hrvatske vojske i civila prema Austriji - Građa OZNE za 
Hrvatsku«, u: Spomenica Bleiburg, 93.-94. 

studiju o hrvatskoj državnoj vladi)«, Hrvatska revija, god. XXVIII., sv. 2 (110) (Munchen-Barcelona lipanj 1978.), 
218.-224.; llija PERUŠINA, »Uspomene iz naše tragedije godine 1945.«, Hrvatska revija, god. XXXII., br. 1(125), 
1982., 84.- 97. 

Tolmina, Kranjske Gore i Villacha stići do Klagenfurta.?? Odlučeno je kako će jedna brigada 14. 
divizije napredovati prema Dravogradu, a druge dvije prema Černi i Žerjavu. Otpor kod Dravo- 
grada bio je prejak“ pa su partizanske jedinice preusmjerene prema dolinama Koprivne i Lepene. 
Nakon kraćih sukoba s njemačkim jedinicama, 6. svibnja, 14. udarna jedinica ušla je u Korušku. 
U Klagenfurt su zajedno sa Saveznicima 8. svibnja ušli Kokrški i dio Koruškog odreda te 2. bri- 
gada »Ljubo Šercer«.“! Pri takvom rasporedu jedinica u Štajerskoj nije bilo dovoljno snaga JA, 
te je na ruku neprijatelju išla činjenica da »(...) uopće nismo imali podatke o tome da je na pute- 
vima preko Zagorja i Štajerske još gotovo kompletna skupina armija E sa sto hiljada Pavelićevih 
ljudi i desetak hiljada četnika iz Crne Gore.«+? 

Stanje se dodatno zakompliciralo dolaskom do Celja 9. svibnja, kada stupa na snagu kapitula- 
cija Nijemaca pred partizanima. Potpisana kapitulacija zasigurno je otežala probijanje izbjeglič- 
kih kolona. U Celju su organizirani pregovori s partizanima, na kojima je izbjeglička kolona 
uspjela osigurati propusnicu za slobodan prolaz dalje.“ Skorim pristizanjem partizanskih poja- 
čanja (dijelovi I. i II. armije) dodatno se otežava ukupno stanje.*“* »Naši bataljoni su zaposjeli 
prilaze gradu i počeli ga čistiti od Nijemaca i ustaša. Atmosfera u gradu bila je veoma napeta. 
Stalno su izbijale manje čarke s pojedinim grupama ustaša. Gradu su sa svih strana pristizale no- 
ve kolone Nijemaca, ustaša i četnika.«* U Celju je izgubljena veza s glavnim zapovjedništvom 
kolone u povlačenju pa stoga ne čudi da se više nije znalo koji je sljedeći cilj.“* 

Od Celja izbjeglička se kolona kreće uglavnom u dva smjera: prema Dravogradu, kamo je 
krenula glavnina vojske i velik dio civila, te prema Mariboru, kuda su upućivani vlakovi s ranje- 

nicima.*' Već 9. svibnja u Maribor s Bugarima ulazi i bataljun Prekomurske brigade, a ubrzo i 
51. vojvođanska divizija koja preuzima komandu mjesta. Time je presječena jedna od odstupnica 
izbjegličke kolone. Što se točno dalje događalo, zbog nepotpunosti podataka prilično je teško re- 
konstruirati. U daljnjim operacijama JA osjeća se prilična neobaviještenost o pravom stanju sna- 
ga koje su se povlačile na prostoru Slovenjgradec - Dravograd. Prema obavijesti, jedinice 51. 
vojvođanske divizije dobile su naredbu o napredovanju prema okupacijskoj zoni u Austriji. 
Dolaskom štaba u Maribor tek 12. svibnja izgubljena su dva dana te je zbog toga bilo otežano 
»pravovremeno zatvaranje obruča oko neprijatelja«.“? Tada je general Kosta Nađ izdao novu za- 
povijed, prema kojoj 17. divizija ima odmah krenuti iz Slovenske Bistrice, preko Mislinje, Doliča 
do Dravograda te da se 51. divizija ima uputiti željeznicom iz Maribora prema Dravogradu, kako 
bi pojačala snage 6. brigade 36. divizije." Od jutra 12. svibnja počinje prijevoz prema Dravogra- 
du, kamo rukovodstvo 51. divizije stiže isti dan. U noći sa 12. na 13. svibnja na prostor Dravo- 
grada stiže i 12. proleterska brigada te se tako zatvara čvrst obruč u sjeverozapadnom dijelu Ju- 


o 
o 


Isto, 392; Milan RAKO, Od Trsta do Celovca - zarobljavanje ustaške vlade, u: Za pobedu i slobodu, 563. 

goslavije.*! Zbog sve jačeg okruženja zbjega, zakrčenosti putova i uskih prilaznica, kolona prema 
Slovenjgradecu sporo je napredovala. Koncentriranjem partizanskih snaga dolazi do sukoba na 
prostoru Gornjeg Doliča i Hude Luknje pa su čak jedinice JA bile prisiljene privremeno napustiti 
svoje položaje (Turjak i Tolski Vrh). Nakon pristiglih pojačanja krenuo je protunapad u kojem je 
kolona ostala ispresijecana, a velik dio izbjeglica zarobljen na području Slovenjgradeca.** Ra- 
splet događanja očekivao se na području Dravograda, gdje su već bile bugarske jedinice.?? 

Jedinice NDH i dio građanstva koji su se uspjeli probiti do Dravograda prije završnog zaokru- 
ženja područja (11. - 12. svibnja) svjedoče kako se na dravogradskom polju okupila velika sku- 
pina civila te razni rodovi vojski (njemačke, ukrajinske, kozačke, hrvatske, mađarske).** Bugar- 
ske jedinice zauzele su mostove, no unatoč tome kolone su krenule dalje i prešle na austrijsko 
državno područje, na Klagenfurtsku poljanu, kod Lawamiinda. Kasnijim dolaskom do Dravogra- 
da sve je veći pritisak izbjegličke kolone koja se suočava s organiziranim jedinicama JA. U ta- 
kvom stanju dolazi do većih sukoba u kojima OS NDH uspijevaju kratkotrajno osvojiti mostove 
te djelomično izvršiti proboj dalje." Basta dodaje: »Obrana nije imala potrebne dubine; nedosta- 
jalo je snaga. (...) Sada nam je, posljednjeg dana rata, neprijatelj uspio razdvojiti diviziju na dva 
dijela.«** Bilo je jasno da snage NDH neće uspjeti zadržati mostove pa će i daljnje napredovanje 
prema Lawamiindu, tj. Klagenfurtu biti teško. Zbog toga je odabran sporedni, duži put dolinom 
rijeke Meže, preko Ravne na Koroškem i Poljana do Bleiburga.*" Ujutro 14. svibnja odlučeno je 
da sve snage poduzmu novi opći napad južno od Dravograda.** Napredovanjem 51. divizija zau- 
zela je Poljane i Ravne na Koroškem te je tako u potpunosti zatvoren prolaz prema savezničkim 
trupama.“ U tako stegnutom obruču cijela je grupacija koja se našla na širem području Dravo- 
grada bila zarobljena. 

Dio kolona koji se uspio probiti i dalje je vodio borbe, no do konačnog obračuna došlo je 14. 
svibnja na području Poljane i 15. svibnja na širem području Bleiburga (Črna - Mežica - Kovšek - 
Košutnik). Zadržavanjem jednog dijela vojske u borbama kod Poljane, »glavnina ustaško-četni- 
čke grupacije doprla je do Bleiburškog polja, južno od Bleiburga«."! »U općoj zbrci« dio izbje- 
glica, ne znajući kuda se kreće, stigao je »na veliku poljanu ispunjenu ljudstvom, zaprežnim vo- 
zilima, stokom, kamionima, topovima i drugom ratnom opremom. (...) Odsjaj ognjeva oko kojih 


5! P, S. BRAJOVIĆ, Konačno oslobođenje, 434.; M. BASTA, Rat je završio 7 dana kasnije, 324.-325. 

se okupljaju ljudi daju cijeloj slici pomalo sablasan izgled«.** Dolaskom na Bleiburško polje za- 
vršeno je osmodnevno povlačenje. Daljnja sudbina krojena je na pregovorima koji su se u prisu- 
stvu britanske, jugoslavenske vojske te vojske NDH održali u dvorcu Thurn-Valassina. S britan- 
ske strane pregovore je vodio brigadni general Patrick T. D. Scott, zapovjednik 38. irske pješačke 
brigade. Jugoslavenski pregovarači bili su Milan Basta i Ivan Kovačić Efenka, a NDH su pred- 
stavljali Danijel Crljen i Ivan Herenčić. Prema Crljenovim sjećanjima, prvi kontakti s britanskom 
armijom prošli su u ugodnom ozračju te im je navodno rečeno kako će sutra cijela kolona moći 
dalje.%* No, prema zapisima koje nam je ostavio Scott, ta mogućnost nije uopće postojala. Prema 
naputku višeg zapovjedništva, »oni su se borili protiv Jugoslavena, pomažući Nijemce i sukladno 
tome moraju postati jugoslavenski zarobljenici«.#* Takav je stav podržala i JA, čiji su izaslanici 
više puta pred Britancima inzistirali da se ne ometa predaja izbjegličke kolone. U tom smislu 
izdana je 15. svibnja i naredba prema kojoj je predaja odbijena te će se provesti uz upotrebu 
oružja, ako tako nešto bude potrebno. 

Prema Scottovim sjećanjima, kriza se zaoštrila 15. svibnja. U postojećem stanju nije bio sigu- 
ran koliku će pomoć imati njegove jedinice ako se, kako navodi, Hrvati ne predaju Jugoslaveni- 
ma, koji su s druge strane odlučni poduzeti sve mjere pri zarobljavanju." U takvom stanju odre- 
deno je da će se održati pregovori na koje su pozvani izaslanici obiju strana. Nakon pojedinačnih 
dogovora koji su prvo održani s predstavnicima JA, a zatim i s izaslanicima NDH, Britanci su 
zadržali prilično rezolutan stav, prema kojem brojne izbjeglice treba izručiti savezničkoj JA te 
tako izbjeći odgovornost za brojno mnoštvo. »Naši saveznici partizani priznaju međunarodne 
ugovore i obvezali su se postupati prema međunarodnim zakonima tako da se vaš svijet nema 
čega bojati od njih. Vi niste trebali narod zastrašivati svojom propagandom i navesti ga da napu- 
sti zemlju bez potrebe.«*# Predstavnici NDH, svjesni ukupnog stanja, ušli su na konačne prego- 
vore gdje im je jugoslavenski predstavnik izložio: »Opkoljeni ste sa svih strana jakim snagama 
Jugoslovenske armije. (...) Mi vas sada možemo prisiliti na bezuslovnu predaju ili uništiti. (...) 
U vašem je interesu i interesu spasavanja izbeglog naroda, koga ste poveli u emigraciju, da pri- 
stanete na kapitulaciju bez otpora. U ime komande 51. divizije Treće jugoslovenske armije tražim 
vašu bezuslovnu kapitulaciju. (...) Izbeglo stanovništvo vratit ćemo kućama; celokupna vaša 
vojska biće, u slučaju da pristanete na bezuslovnu kapitulaciju, sprovedena u zarobljeničke logo- 
re; prema pripadnicima vaše armije će se postupati po međunarodnom pravu o ratnim zarobljeni- 
cima (...).«? Ako se nastavi s ratnim operacijama, Basta naglašava kako ih neće »štiti međuna- 
rodno pravo o ratnim zarobljenicima«, nego će ih tretirati »kao odmetnike čiju će likvidaciju po- 
moći i naši saveznici«. Prema Scottovu mišljenju, »uvjeti predaje bili su prilično fair«.' Suklad- 

no tome, Britanci su sva daljnja događanja otklonili na JA i svoju ulogu doživjeli »posrednički«, 
tj. oni su samo »pomagali u pregovorima oko predaje Hrvata Jugoslavenima, tako da za ove Hr- 
vate Britanci nikada nisu bili izravno odgovorni«.7! 

lako je 3. svibnja prema odluci britanske vlade i američkog State Departmenta izdana naredba 
prema kojoj će se svi »jugoslavenski disidenti« smatrati predanim osobljem i s njima će se u tom 
smislu i postupati, dok će se o njihovu krajnjem raspolaganju raspravljati na razini vlada,'* sama 
provedba krenula je drugačijim tijekom. Pristizanje brojne vojske i civila (dio se predao Britan- 
cima i bio smješten u izbjegličke logore) u Korušku predstavljalo je veliko opterećenje, koje se 
nastojalo što prije riješiti. Dodatni problem za Britance bilo je nadiranje JA u Julijsku krajinu i 
Korušku." Sveprisutnija mogućnost otvorenih sukoba s dotadašnjim saveznicima uvelike je 
oblikovala stanje na terenu.'* Rijetka literatura koja se bavi pitanjem izručenja raspravlja o do- 
gađanjima u »pozadini« - britanskim štabovima, mijenjaju odluka, koordinaciji savezničke poli- 
tike i mogućim malverzacijama.? Iako su takve konstrukcije privlačne, nužno je napomenuti da 
su spomenuta istraživanja provedena na osnovi samo dijela dokumenata iz britanskih arhiva, s 
obzirom na to da je većina njih pod embargom i do 75 godina. Stoga takve interpretacije pred- 
stavljaju samo jednu od mogućnosti. Ono što je ipak izglednije, ali ne umanjuje težinu stanja, jest 
da je odluka o repatrijaciji donesena »na temelju razvitka događaja, no sigurno da je bila načinje- 
na razlika između četnika i ustaša«.'* Brojne su izbjeglice predstavljale težak administrativni 
problem, dovodeći u pitanje »operacijsku efikasnost« britanskog 5. korpusa. Dovoljno ilustrativ- 
no govori dopis vrhovnog zapovjednika za Sredozemlje feldmaršala Harolda Alexandera upućen 
Dwightu Eisenhoweru: »(...) za mene je osnovno da oslobodim svoje linije komunikacija od 
ovog opterećenja. Bojna gotovost mojih jedinica već je značajno narušena (...)«'" Povrh svega, 
»Tito je smatran saveznikom, iako je Saveznicima u ono vrijeme zadao mnogo jada«. 

Među mnoštvom koje se našlo na Bleiburškom polju pročula se vijest o bezuvjetnoj kapitula- 
ciji." U pomalo kaotičnom stanju jedan dio vojske uništavao je oružje i vozila, drugi su se, orga- 
nizirani u manjim skupinama, pokušali probiti preko Karavanki, a treći su planirali povratak u 
domovinu.“ Masa vojnika krenula je prema izlazu iz kotline, krećući se između tenkova i kroz 
špalir engleskih vojnika, »(...) pretvarajući se tako pomalo u nemoćnu ljudsku masu, umornu i 
ojađenu. Ali mislili smo bolje je i ovako, nego što gore. To su Englezi. Mi smo njihovi zaroblje- 
nici«. Nedugo nakon odbacivanja oružja na putu su ugledali nekoliko naoružanih partizana, čiji 
se broj stalno povećavao. »Smišljena prijevara bila je na djelu u svom punom jeku. Jer engleskih 

vojnika bivalo je sve manje u našoj blizini, da ih za nepun sat posve nestane s vidika. (...) Englezi 
su nas ipak predali partizanima.<š! 

Prema svemu sudeći, na polju je otvorena vatra na kolonu.%* Franci Strle navodi da nije bilo 
»nikakve topničke pripreme«, a »taj masakr, da ga tako nazovem, napravili su puškomitraljezi 
šarci. Uvijek velim, imali smo idealne položaje i kratku udaljenost, a pred sobom gomilu...«?? 
Brojni memoari navode kako je na poljani nastao »(...) pravi pakao. Vatra je neprestano rigala 
iz tisuća cijevi svih kalibara, uz stravičan vrisak ranjenika, žena i djece te rzanje prestrašenih ko- 
nja. Mrtvi i ranjeni padali su kao snoplje. Na poljani je nastalo pravo grotlo pakla, pravi ma- 
sakr«.Š* Iz ovakvih opisa čini se nemoguće da je u ovim sukobima stradalo samo 16 osoba kako 
se to često navodi u vojnoj literaturi, ali jednako tako smatram da broj žrtava nije mogao biti ni 
tako brojan kako se spominje u emigrantskoj literaturi.5# 

Prema odluci komande JA zarobljenička kolona upućena je preko Bleiburga, Lipica i Labota. 
»U toku noći preći će svi na austrijsku teritoriju, maršovati uzduž same naše granice i teško će 
moći da primete da se skoro neosetno vraćaju u Jugoslaviju. Već izjutra veći deo kolone će biti 
na mariborskoj komunikaciji, gdje će ih prihvatiti naše jake snage kod Dravograda.« Predani ge- 
nerali trebali su biti vraćeni istim putem kuda se kolona povlačila (Prevalje - Guštanj - Dravo- 
grad), a pratili su ih dijelovi 8. brigade.?" 

Nakon izvršene predaje četveroredne kolone vojske i civila našle su se na dugotrajnom putu 
povratka,% koji je zbog svih mukotrpnih trenutaka poznatiji kao križni put ili marševi smrti. Prije 
spomenuta dva smjera kretanja spojila su se na području Dravograda, odakle se razdvajaju dva 
veća pravca povratka. 

Prvi: Bleiburg - Dravograd - Slovenjgradec - Velenje - Celje, odakle jedna kolona ide prema 
Zagrebu, a druga prema Krapini i odatle dalje za Zagreb. 

Drugi: Bleiburg - Dravograd - Maribor - Ptuj - Varaždin - Koprivnica - Virovitica - Slatina - 
Našice - Osijek. Od Osijeka dio zarobljenika upućivan je prema Belom Manastiru, Somboru, 
Subotici i Novom Sadu te preko Zemuna u Beograd. Od Beograda prema istočnoj i južnoj Srbiji, 
sve do Makedonije. Drugi dio tjeran je iz Osijeka preko Vukovara, Vinkovaca, Srijema do Sri- 
jemske Mitrovice. Od tuda se grupe razdvajaju i jedna kreće prema Šapcu i zapadnoj Srbiji. Dru- 
gi dio preživjelih tjeran je dalje u Vojvodinu, preko Pančeva i Vršca za Belu Crkvu, a treći su 
upućivani iz Osijeka preko Đakova za Slavonski Šamac i Bosnu. 

Treći: gornji tok Save, preko Jesenica, Ljubelja i Kranja za Ljubljanu. Od tuda križni put jed- 
nim dijelom ide prema Zagrebu, drugim prema Novom Mestu i Karlovcu, a treći prema Kočev- 
skom Rogu. Iz Zagreba kolone su nastavljale put kroz Posavinu prema Sisku i Petrinji, zatim 
Moslavinom za Kutinu i Jasenovac, a od tuda prema Bosni. Druge kolone vođene su preko Du- 
gog Sela, Čazme, Bjelovara, Podravske Slatine, Papuka na Lipik i dalje preko Okučana u Bosnu. 
Iz Pakraca, Našica i Slavonske Požege put je vodio prema Bosanskom Brodu. Od tuda kolone su 
usmjeravane u Doboj i Zenicu te prema Sarajevu i Mostaru. Neke kolone iz Zagreba kreću za 

Karlovac, a od tuda prema Gospiću ili Istri, gdje im se priključuju nove kolone upućene iz Slo- 
venije. Iz Istre kolone idu morskom obalom sve do Crne Gore. 

Uz navedene postoje i druge, manje kolone koje su zarobljenike uglavnom vraćale u zavičajna 
mjesta ili neke od brojnih logora. O svim događajima najbolje svjedoče zapisi koje su ostavili 
preživjeli zarobljenici »marševa smrti«.5? 

»Kako kolona izlazi iz poljane, izvan kontrole “savezničkih' tenkova, u pravcu Dravograda 
priključuju nam se kao pratnja “stražari' partizani.«?“ Početna prisutnost britanskih vojnika nave- 
la je pripadnike JA na korektan (podnošljiv) postupak prema zarobljenicima.?! U početku, kako 
se čini, nije bilo organizirane pratnje, no s vremenom pritisak je bivao sve jači. »Naredili su 
nam, da moramo gledati u zemlju, te da se ne smijemo obazirati. Tako idemo jedno vrijeme, a 
oni strogo paze, da li se netko okreće i u tom slučaju odmah pucaju, ubijaju. Idemo i spotičemo 
se, udaramo jedan o drugog, pa iako gledamo smrti u oči (...).«** Pravi pakao nastaje kod dravo- 
gradskog mosta, gdje je kolonu sačekala grupa naoružanih partizana. Uslijedilo je oduzimanje 
imovine i bolje odjeće, što se ponavljalo i tijekom daljnjeg puta.?* Nakon mosta započela je šez- 
deset kilometarska utrka do Maribora.?" Putem su zarobljenici odbacivali sve što su posjedovali, 
kako bi što lakše podnijeli napore. »Tjeraju nas dan i noć, neprekidno. Tu i tamo bi malo sjeli, 
odmorili se, i onda opet “marš dalje! Čim bi netko posustao ili pao, odmah bi zaštektao šmajser, 
ubiju ga na licu mjesta.«* Poneki su ostajali pokraj puta očekujući bolničko vozilo, koje bi ih 
trebalo otpremiti do bolnice. S vremenom se pronio glas da su sve osobe koje bi se zaustavile, 
navodno ubijene i da pomoć uopće nije stizala.?? Zarobljenike je morila žed, no oko svakog bu- 
nara koji se nalazio uz put bilo je leševa, pa se nitko nije zaustavljao.!% Koliko je osoba strada- 
valo putem, teško je konkretnije reći s obzirom na to da je svačiji dojam vrlo osoban. Pojedina 
sjećanja kažu da su to bile pojedinačne likvidacije, a neki memoari navode kako je već u ovoj fazi 


značajno smanjen broj zarobljenika u koloni.!9! 

Nakon Dravograda partizanska pratnja bila je sve gušća i naoružanija, nagovješćujući sve teži 
»tretman«.!% »Beskrajna kolona kretala se neravnomjerno, razvlačila se i stezala kao harmoni- 
ka.«195 Čini se da su prometnice bile poprilično zakrčene brojnim kolonama pa tako jedan od za- 
robljenika svjedoči kako je u dva dana odmakao od Dravograda samo desetak kilometara. 19% 
Kretanje je dodatno otežavala i odbačena mehanizacija i naoružanje na koje su kolone nailazi- 
le.!% »Marš je bio neljudski; nakon svakih sat i pol marša imali smo po deset minuta odmora, a 
da se nismo smjeli micati s mjesta.«!%* Podudarnost svjedočenja omogućuje nam da potvrdimo 
kako su započele »drastične represivne mjere«. Zanimljivo je da je, prema jednom od svjedočan- 
stava, »u trodnevnom maršu do Maribora, svaki metar zemlje bio je natopljen hrvatskom krv- 
lju«.1%7 Poslijepodne 16. svibnja Basta je krenuo prema Mariboru, u štab armije, dokle je putovao 
puna tri sata. lako, naravno, ne spominje nikakve obračune, navodi kako je velika »mračna kolo- 
na poraženih« usporila njegovo kretanje. »Kolona se otegla od Dravograda do Maribora, na du- 
žini od gotovo 60 kilometara.«!% Cesta je, kako navodi, bila prohodna tek pred Mariborom, gdje 
je započeo »todtenmarsch« (mrtvački marš) u kojem su zarobljenici tjerani da više puta trče pre- 
ma i od Maribora.!" Tomislav Brozović opisuje »bili smo još potpuno bezimena, amorfna, pre- 
velika masa koju je trebalo smanjiti, što više to bolje, bez ikakve bojazni za posljedice«.!!% Na 
ulasku u Maribor, kao i mnoge druge gradove, kolonu je dočekivalo stanovništvo. U nekim slu- 
čajevima pokušalo je pomoći zarobljenicima donoseći im vode,!!! ali nerijetko je doček bio i ne- 
ugodan - »napravili bi špalir s konjskim kolima, kuda bi kolona imala proći, i na kolima bi po- 
stavili civile s trorogim kapama i kolcima, koji bi udarali koga su mogli dohvatiti i stići.!!? 

U gradu je organizirano više logora u kojima su zarobljenici razvrstavani.!!“ Navodno je u 
domobranskom dijelu logora tretman bio mnogo blaži,!!* dok se u sjećanjima navodi kako su 
odmah po selekciji uslijedile likvidacije časnika.!!5 Čuli smo ne samo pucnjavu nego i krikove 
žrtava. Par sati nakon toga (...) dotjerano je nas 35 iz moje grupe da zakopavamo, točnije zasi- 
pamo leševe pobijenih. Neki od njih nisu još bili izdahnuli te su jaukali ispod već mrtvih ljudi 
(...). To se događalo za svakih 6 noći moga boravka u vojarni-logoru.«!!* U logorima su provodili 
117 nakon kojih su zarobljenici odvođeni. Likvidacije koje se učestalo 

spominju čini se da nisu upitne pa je tako, prema svjedočanstvima, velik dio zarobljenika odije- 
ljen i više puta odvođen u Tezno nedaleko od Maribora (danas dio Maribora).!!* Zvonimir Dus- 
per našao se u skupini po 28 osoba koje su gole, kamionima otpremane na masovna gubilišta. 
»Postrojili su nas na sam rub duboke jame. U hipu, nesnalaženju i reskom rafalu strojnica osjetio 
sam jak trzaj žice na ruci i kroz bljeskove i pucnjavu stropoštao se u mračnu jamu.«!!? 

Kada je pri gradnji mariborske zaobilaznice 1999. otkrivena masovna grobnica na Teznom, 
započela su istraživanja. Na samo 70 metara protutenkovskog rova tada je ekshumirano 1179 
osoba. Nedavna sondiranja (kolovoz 2007.) potvrdila su postojanje groblja na tri lokacije u dužini 
od oko 950 m. Dr. Mitja Ferenc, voditelj istraživanja i član Komisije Vlade Republike Slovenije, 
za rješavanje pitanja prikrivenih grobišta izjavio je da: »Posmrtni ostaci leže u dubini od 1,5 me- 
tara, a mogu se pronaći i na dubini od jednoga metra. Širina zasutoga rova je između 3-4 metra. 
Jednostavnim matematičkim izračunom i usporedbom s iskapanjima koja su izvršena 1999. go- 
dine dolazimo do podatka da ondje leži otprilike 15.000 žrtava.«!*" Ovako velika brojka potvr- 
duje da žrtve po etičkom pravu ne zaslužuju da se s tim pitanjem olako postupa i manipulira - 
kako se često događalo u proteklim godinama. Osim toga, ova nastojanja trebala bi biti poticaj 
za hrvatske istraživače da se »ozbiljnije uhvate u koštac« s pitanjima koja bi (barem se tako na- 
vodi) trebala biti od »velikog interesa«. 

Isti scenarij odvijao se i na području mariborskog Pohorja (Sveti Areh). Za organizaciju i 
provedbu likvidacija na Pohorju bio je zadužen Zdenko Zavadlav, bivši zamjenik načelnika 
OZNA-e za područje Maribora. U svojim sjećanjima navodi: »Knojevci rasvjetljavaju put s aku- 
mulatorskim svjetiljkama, skidaju zarobljenike s kamiona i potom ih tjeraju prema iskopanom 
grobu. (...) Dolazimo do jame. Skidamo zatvorenike, kako ih ne bi bilo moguće identificirati. (...) 
Po pet ih dovlače pred jamu i s obje strane strijeljaju s lakim strojnicama, tako da žrtve padaju u 
jamu. (...) Serijsko strijeljanje se nastavlja.(...) Na koncu knojevci odnose odjeću na kamione, 
kako bi je potom uništili.«!?! 

Iz Dravograda dio kolona krenuo je preko Slovenjgradeca, “* gdje su se ponavljale uobičajene 
slike, prema Celju. U grad je pristiglo i više izbjeglica dopremljenih vlakovima.!?* Prolazeći kroz 
grad, praćeni raznim neugodnim povicima, zarobljenici su smješteni u obližnji logor Teharje.!2* 
Prema već poznatom itineraru uslijedila su razvrstavanja, oduzimanja imovine te višednevno od- 
voženje zarobljenika (Stari Hrastnik, Huda jama, Marnska kapela, rudnik u Dolu, rudnik Ana, 
Pod Jelenico, Praprotno i dr.). Nakon što bi čuo svoje ime »prozvani je morao prijeći iz ograđe- 
nog prostora na logorsku cestu, gdje je bio panj i pokraj njega veliki smotak telefonske žice (...) 

kojom su onda vezali domobrance, po dvojicu s rukama na leđima«.!% Preko sanduka zaroblje- 
nici su se penjali u kamione, gdje su morali kleknuti i pognuti glave. U svakom kamionu bilo je 
po četiri-pet naoružanih partizana. Prozivka je dugo trajala, a »auto za autom odlazio je sa 
žrtvama«.126 

Iduće veće okupljalište u koje su zarobljenici pristizali s raznih strana (Kranj, Škofja Loka) 
bio je Št. Vid, točnije nekadašnji samostan (Škofovi zavodi) nedaleko od Ljubljane. »Goni, ulazi! 
(...) Urlanje i prijetnje izbezumljenih pobjednika poredanih s obih strana ulaza.«!?" Većina je 
izbjeglica cijelo vrijeme bila smještena u dvorištu, gotovo bez ikakve hrane.!*š Prema sjećanjima 
zarobljenici su pojeli sve lišće na okolnom drveću.!?? Svjedočanstva opisuju različita maltretira- 
nja koja su se svakodnevno ponavljala: »(...) momke su skinuli do gole kože, natakli im vreće 
na glavu i natjerali ih na dvorište gdje bi ih mlatili po glavi tako dugo dok jadnici ne bi izdahnu- 
li«.!3% Ovaj logor često se opisuje kao »posljednja stanica« pred Kočevskim Rogom - jednom od 
najvećih masovnih grobnica na području Slovenije.!3! Dio zarobljenika dovožen je vlakovima na 
željezničku postaju u Kočevju,!> a ostatak je zarobljen u Sloveniji, dopremljen teretnjacima.!3? 
Velik dio zarobljenika doveden je pješice, praćen vojnom stražom. Nakon dolaska zarobljenici 
su krenuli prema jami. »Na svakih pet koraka stajao je stražar, na svakoj strani po jedan. Svi su 
imali palice, svaki nas je zaustavio i udarao (...)«!* »Oko jame (...) je bilo sve krvavo i sve puno 
ljudskog mesa.«!? »Kad su me naterali da trčim, požurio sam što sam brže mogao, jer su me tukli 
sa obe strane. Kad sam dotrčao do jame, zapazio sam grupu partizana, koji su streljali u jamu još 
napola žive domobrance i bacali bombe, da je sevalo i grmelo kao da je oluja.«!36 Koliko je osoba 
stradalo na ovom prostoru i danas je otvoreno pitanje. Procjene se penju i do 30.000 osoba,!*7 a 
emigrantska literatura nerijetko spominje oko 20.000 žrtava.!3* Iako je nezahvalno govoriti o 
procjenama bez provedenog istraživanja, možda bi ocjene slovenske historiografije, od oko 
15.000 stradalih, bile najizglednije.!3? 

Posljednja, za neke i najteža stanica križnog puta na području Slovenije bio je put prema Zi- 
danom Mostu. Sjećanja opisuju: » Vidjeli smo strašne zločine: iznakažena i isječena tijela. O sta- 

blima su visjela gola tijela, izbodena noževima na mnogim stranama, s izvađenim očima, srcem, 
jezikom, odrezanim spolnim organima, iščupanim noktima, s izvučenim crijevima, s odsječenim 
glavama itd.«!** Dolaskom pred grad, na samom mostu »(...) tada sam vidio, da odbrojavaju i 
svakog 10. strijeljaju, te mrtva tijela bacaju u rijeku Savu ili Savinju«. Nakon »sita i rešeta« u 
kojem je nestalo, kako se navodi, »više stotina hrvatskih vojnika«, kolona je krenula dalje.!*! 

Nakon prelaska hrvatske granice kolone su upućivane prema Varaždinu i prema Krapini. Pre- 
ma iskazima čini se da je pritisak pratnje na ovom dijelu puta malo popustio. »Pod vatrom parti- 
zana dobacivali su nam kruha (...)«!** No, čini se da je partizanska pratnja to zabranjivala, »tu 
je bilo dosta slomljenih rebara i kičmi i k tome razbijenih lubanja«.!“3 Kolona upućena prema 
Varaždinu nastavila je svoj put prema Ludbregu, Koprivnici i Đurđevcu.!“* Na poljani kod Lud- 
brega zastao je dio zarobljenika koji svjedoče o »neopisivim mučenjima«.!4 Isti tretman nastavio 
se i na putu prema Koprivnici, kamo su kolone upućene trčećim korakom.!** Prema nekim navo- 
dima, u Cvetkovcu koji se nalazi na putu prema Koprivnici, bio je organiziran logor iz kojeg su 
zarobljenici odvođeni na likvidacije u Veliki Poganac i Segovinu.!*' Prema nekim sjećanjima, 
navodi se da je doček u daljnjim mjestima bio ugodan i da im je dobacivana hrana, !* dok su tek 
malo dalje »čekali s kamenjem«.!# Prema svemu najpravilnije je zaključiti, kako navodi i jedno 
od sjećanja, »u nekim selima narod nas je dočekivao s hranom, dok u drugim s batinama«. 150 

Na daljnjem putu prema jugu zarobljenici su zastali u Samoboru,!*! gdje je organizirano više 
manjih logora koji su bili samo prolazna stanica prema Zagrebu, no ostavljali su »(...) mučan i 
bijedan utisak radi gladi, golotinje, zapuštenosti i teške neizvjesnosti sudbine (...)«.!5? Na krat- 
kom putu prema Zagrebu kolonu je pratilo stanovništvo, dobacujući hranu.!"3 Na širem području 
Zagreba organizirano je više, uglavnom tranzitnih logora (Jankomir, na Kanalu, Prečko, Maksi- 
mir, na Krematoriju). Većina njih nije bila pripremljena za tolike grupe ljudi pa je velik dio zaro- 
bljenika dane provodio na dvorištima.!* Logori su bili ograđeni žicom, iza koje su se okupljali 
civili, donoseći hranu i tražeći rodbinu i prijatelje.!“* U zarobljeničkoj svakodnevici logor je 
»danju spavao, noću “radio'« (...) Oči su bile uperene prema onim dijelovima logora, posebno 
čuvanim, gdje su na zemlji sjedili oni “otpisani'. Čekali su kamione koji su ih odvozili. Svake 

Iz Zagreba su preostale kolone vodile u nekoliko pravaca. Jedan je išao Posavinom do Siska 
i Petrinje te Podravinom prema Kutini i Jasenovcu. Odatle je većina upućena u Bosnu (Kozara, 
Prijedor, Banja Luka). Druge kolone tjerane su preko Dugog Sela, Čazme, Bjelovara, Slatine, 
Papuka u Lipik te kroz Okučane u Bosnu. Preko Pakraca, Našica i Slavonskog Broda kolone su 
dolazile u Bosanski Brod. Neke kolone iz Zagreba kreću u smjeru Karlovca, Gospića ili Istre. 

Na putu prema Sisku zarobljenike je pratilo ne previše naklonjeno stanovništvo.!>" Ulaskom 
u sabirni logor Viktorovac »čuvari, koji su stajali s obadviju strana vratnice, udaraju koga god 
dohvate kundacima (...) Stotine padaju pod težinom udaraca. Dio ih ustaje i bježi u logor, da 
spasi goli život, dok dio onih, koji su bili vođeni i preslabi da izdrže udarce, ostajali su ležati 
izvan i unutar vratnice (...)«.15 Dio zarobljenika nastavljao je dalje prema Popovači, Kutini i 
Novskoj. Na ovom dijelu puta podijeljena je hrana, no opća iscrpljenost od dugotrajnog hodanja 
značajno je prorijedila kolonu.!"? Prolazak kroz hrvatska sela na području Lipika, Pakraca i Da- 
ruvara bio je veliko olakšanje za kolonu.!% Dio zarobljenika koji nije zaustavljen na sajmištu bez 
većih maltretiranja nastavio je svoj put prema Grubišnom Polju i Bjelovaru.!*! U Bjelovar je pri- 
stiglo mnogo kolona koje su vlakom kretale iz Zagreba u pravcu Dugog Sela.!* Prema izvodu iz 
operacijskog dnevnika Virovitičke brigade 12. slavonske divizije, u nadnevku 21. do 23. svibnja 
stoji: »Brigada se nalazila u pokretu i to: Štab sa bataljonima u pratnji zarobljenika pravcem Za- 
greb - Dugo Selo, gdje su predati zarobljenici, zatim pravac Križevce, gdje su prispjeli i smjestili 
se u mjesnu kasarnu dana 23. V. 1945. g. HI. bataljon nalazi se i dalje u pratnji 
zarobljenika.«1# 

Dio kolona krenuo je prema Čazmi, »nekim jarugama i potočinama«.!$* Uz jaku kišu, kolona 
se stalno presijecala, pa »mašinke i toljage nisu mirovale niti pet minuta«, prolazeći kroz, kako 
se navodi, »dolinu smrti«.1$% Prema nekim iskazima uslijedila su i odbrojavanja sa začelja kolone 
te likvidacije.!** Dolaskom u Bjelovar, prema iskazu, u jednoj od kolona ostalo je samo 2000 
osoba, a na izlasku iz Dugog Sela bilo ih je oko 8000.!*" Jesu li te brojke točne, teško je tvrditi, 
no zasigurno su pokazatelj zbivanja na tom dijelu puta. Dolaskom u grad kolone je dočekivalo 
dosta žena s hranom, no zarobljenici su odvođeni u logor (oružnička vojarna Vojnović).!*# Zanim- 
ljivo je da je 18. kolovoza u Zagrebu, na sjednici CK KPH, odlučeno da se zarobljeni mlađi do- 
mobrani (ne spominju se ustaše) rasporede u radne bataljune, a u raspravi o stanju u logorima 
navodi se: »U logorima je slabo, pitanje se zaoštrilo nepravilnim postupcima prema zarobljenici- 

ma. (...) Treća crnogorska divizija u Bjelovaru slabo se odnosi prema domobranima. (...) Potreb- 
no je obezbijediti korespondenciju njih sa njihovim familijama. Ne smijemo dozvoliti da poje- 
dinci iz šovinističkih razloga ubijaju neke zarobljene domobrane.«!% Je li zaista bila riječ o po- 
jedinačnim slučajevima, teško je reći, no čini se malo vjerojatnim da bi se o njima raspravljalo u 
državnom vrhu. Prema iskazima, veliko olakšanje predstavljali su paketi koji »su samo stizali s 
one strane žice«.!"" Prema popisima, dio zarobljenika nakon bjelovarskog logora, grupiran je i 
upućen u mjesta prebivališta (Zagreb, Osijek, Varaždin). 

Iz Bjelovara manji dio zarobljenika odveden je prema Koprivnici (gdje su se spajali s kolo- 
nom iz smjera Varaždina i Ludbrega) i smješten u logoru Danica, u kojem je, kako navodi (u 
pretjeranoj maniri) J. Hećimović, bilo oko 5000 zarobljenika.!"! Konkretnije brojke, što zaroblje- 
nika, što osoba koje su stradale u okolici logora, bit će teško utvrditi s obzirom na to da dostupna 
svjedočanstva nisu u potpunosti pouzdana.!"? Prema literaturi, zarobljenici su otpremani i u logor 
Velika Pisanica,!75 a većina je krenula prema Đurđevcu (Pitomači) i Virovitici.!"* Vjekoslav La- 
sić navodi: »I danas smo marširali dvanaestak sati. Noge odrvenile, izubijane, trbuh prilijepljen 
uz kralježnicu.«! Velik umor (kako zarobljenika tako i pratnje, koja od Dugog Sela također 
pješači) opisuje i Zvonimir Brdarić.!75 Čini se da je umor pratnje pogodovao nešto blažem odno- 
su prema zarobljenicima.!"" U Pitomači kolonu dočekuje narod s hranom.!7* Dolaskom u Virovi- 
ticu većina kolona je prenoćila u gradu ili na livadama oko grada.!" Daljnji put prema Slatini 
neki zarobljenici prešli su vlakom (Gutmanova pruga).!#“ Oni koji su do Slatine krenuli pješke 
navode da su ih, prolazeći kroz srpska sela (Cabuna, Meljani), stanovnici udarali i kamenovali te 
im davali otrovno mlijeko.!*! U gradu je dio zarobljenika smješten na sajmištu, gdje ih je doče- 
kalo dosta građanstva s hranom.!* Drugi dan dio zarobljenika, radi prevelikog unosa hrane, nije 
nastavio put.!3 Neke od kolona upućene su prema željezničkom kolodvoru, odakle su krenuli 
prema Osijeku.!** Iz Slatine Zvonko Springer je krenuo prema Donjem Miholjcu, gdje je cijela 
skupina smještena u dvorištu prostrane zgrade (dvorac) te ubrzo krenula preko Valpova prema 
Osijeku.!% Na izlasku iz Slatine jednu od zarobljeničkih kolona, kako se navodi, preuzimaju pri- 
padnici milicije te pod pratnjom nastavljaju prema Voćinu.!** Hećimović opisuje ovaj dio puta 
(Đeralije, Lisičine) kao jedan od težih.!*7 Iste navode potvrđuje i Josip Kereži navodeći: »Žene 

u Voćinu davale su nam otrovano mlijeko. Civili, Srbi, pljačkali su nas i tukli.«!% Stjepan Slipac 
također potvrđuje: »(...) nemilice su nas udarali, gdje su stigli, po glavi i leđima, psujući nas i 
smijući se istodobno.«!? 

Od tuda jedan dio već prorijeđenih kolona krenuo je prema Osijeku. »Kretali smo se po ulica- 
ma Osijeka kao aveti, kao duhovi, kao sjene sebe samih (...).«!? Stigavši na Zeleno Polje (indu- 
strijski prostor Kolarove ciglane), zarobljenici su popisivani i ispitivani.!?! »Svaki dan su dolazili 
organi OZNA-e i odvodili zarobljenike transportirajući ih u zatvorenim vagonima u njihova bo- 
ravišna mjesta.«!?* Osim toga, logorom su se proširile razne bolesti, što je dodatno otežalo ukup- 
no stanje.!?3 Nakon Osijeka kolone su upućivane kroz gradove (uglavnom željeznicom), gdje se 
kako se navodi, nije više toliko pucalo i prestala su »izravna ubijanja«.!?* Pojedine kolone upu- 
ćene su prema Slavonskom Brodu te od tuda većinom prema Bosni, gdje su najčešće radili teške 
fizičke poslove.!?> 

Dio kolona iz Osijeka upućen je prema Požegi.!?* Boravak u požeškom logoru obilježen je 
pojavom trbušnog tifusa i opće iznemoglosti.!?" Dio zarobljenika vraćen je u smjeru Nove Gra- 
diške, a dio prema Daruvaru i Bjelovaru. Od tuda su zarobljenici ukrcani na vlakove prema Ze- 
munu, Beogradu i Skoplju, gdje su upućeni na rad.!? 

Dio kolona upućen je prema Vinkovcima, gdje im se pridružuju zarobljenici koji dolaze iz 
smjera Slavonskog Broda.!? Većina je kratko zadržana u logoru u kojem je, kako se navodi, 
»straža lijepo postupala« sa zarobljenicima.2% Od tuda su kolone ubrzo krenule prema Šidu. Ve- 
ćina sjećanja navodi: »Prolazeći kroz pravoslavna sela ubijali su civili više nego partizani. (...) 
Čekali su nas s motikama, vilama, sjekirama, drvetima (...). Žrtve su padale kroz sela i izvan se- 
la.«2%! Daljnje odredište bila je Srijemska Mitrovica, točnije njezina kaznionica. Logorsku 

svakodnevicu prekidalo je dijeljenje hrane i tifus koji je uzimao maha.?% Odatle je dio kolona 
krenuo prema Zemunu, Beogradu, Pančevu i Beloj Crkvi (Banat).?%* Većinu sudionika put je vo- 
dio preko Iriga, Fruške Gore, Kamenice do Petrovaradina. U vojničkim barakama smještenim 
u gradskim utvrdama Petrovoradina nalazilo se oko 3000 do 4000 zarobljenika.?% Dio logoraša 
odveden je »na posljednju stanicu svog križnog puta«,*" a dio nastavlja put preko dunavskog 
mosta u Novi Sad i prema Bačkom Jarku.20 »Čujemo da idemo dalje. Stajemo u redove i čim je 
kolona ustrojena izlazimo iz tvrđave. Vode nas na željezničku stanicu i tu se ukrcavamo u dugač- 
ku kompoziciju marvenih vagona. (...) Stigli smo u Vršac.«*“ U Vršcu su bila dva sabirališta, 
avionski hangari, gdje su smještani časnici, te logor u kojem su bili dočasnici.“ Logorom se 
ulaz iz logora«.?!! Istražne metode korištene pri ispitivanjima i prepoznavanjima uglavnom su se 
svodile na: »Pali reflektor! Dobro ga obradi kako ti već umeš (...) Lupi me u glavu, a vidio sam 
da u ruci ima neku tvrdu vrećicu kojom me je udario (...).«?!? 

U iščekivanju daljnjeg pokreta, »(...) tužna povorka, sastavljena od ljudi vrlo opasnih po ta- 
dašnji poredak«, krenula je prema Pančevu i Beogradu.?!* Veći dio znatno smanjenih kolona iz 
Vršca je upućen prema Kovinu koji je za većinu bio posljednje odredište »križnih putova«. U lo- 
goru »hrane je bilo dovoljno i nitko se nije mogao požaliti da je gladan«.“!* Vladalo je opuštenije 
ozračje, dopušteni su kraći posjeti, odlazak na tržnicu, a poneki su odlazili na rad u vršačke vino- 
grade ili po vodu potrebnu za kuhanje.?!* Logor se pomalo praznio, a veći dio zarobljenika otpu- 
šten je s proglašenjem opće amnestije 3. kolovoza 1945. godine. Proglašenjem amnestije nisu 
završile patnje. Napuštanjem logora dio osoba upućen je u brojne istražne zatvore nakon kojih su 
slijedili sudski procesi i višegodišnje zatvorske kazne ili boravak u radnim logorima. 

Ukupan broj ljudi stradalih na Bleiburgu i duž križnog puta i danas nije u potpunosti istražen. 
Procjene o kojima se govori doista su raznolike i većinom se ne temelje na demografskim istra- 
živanjima.?'* Neke konkretnije brojke, manje-više prihvaćene u historiografiji, donose radovi 
Vladimira Žerjavića koji navodi kako je u bleiburškim događajima živote izgubilo oko 50.000 do 

55.000 ljudi.*!7 Poneke konkretnije pokazatelje mogli bi pružiti žrtvoslovi koji se bave ljudskim 
gubicima užih teritorijalnih cjelina, no i njihovi podaci nerijetko su neutemeljeni i kontradiktorni. 
Dio podataka za područje Koprivničko-križevačke županije obradila je Komisija za utvrđivanje 
ratnih i poratnih žrtava Sabora Republike Hrvatske. U svom izvješću donosi neke spoznaje o 
masovnim grobnicama na tom području (Đurđevac, Mićetinac, Sirova Katalena, Ferdinandovec, 
Kalinovec i dr.) te popis evidentiranih ratnih i poratnih žrtava. Na koprivničkom području utvr- 
đeno je 2448 žrtava, a na području Đurđevca evidentirano je 2596 osoba?! Ti rezultati obuhva- 
ćaju podatke prikupljene od veljače 1992. do rujna 1999. i ne odnose se samo na žrtve Bleiburga 
i križnog puta pa je konačan broj i tu još jako daleko. Nerazjašnjenost kao da pogoduje svima, 
no na kraju ipak ostaje moralna obaveza - obilježiti grobišta i evidentirati stradale. No, to čini se 
i nije tako važno pa je, sukladno tome, u međuvremenu i Komisija ukinuta. 

Sudbine ljudi koji su prošli križni put doista su raznolike, kao i osobni doživljaji, stoga je 
iznimno teško opisati opću procjenu ukupnih događanja. No, sva ta sjećanja ipak potvrđuju ono 
što je naloženo u proglasu Vrhovnog štaba NOV 1 POJ, od 8. rujna 1944.: »Udarajte nemilosrdno 
po neprijateljskim kolonama i uništavajte njihovu živu silu. Čim više fašističkih kostiju ostane u 

našoj zemlji, više ćete se odužiti onim bezbrojnim žrtvama koje su pale od zločinačke ruke faši- 
stičkih osvajača.«?!? Stoga je »ruka pravde, ruka osvetnica« dostigla »ogromnu većinu«, kako to 
navodi maršal Josip Broz Tito u svom govoru 26. svibnja 1945. u Ljubljani.?? 


SAŽETAK 


Bleiburg i križni put predstavljaju jednu od kompleksnijih tema novije hrvatske povijesti. 
Njezina otvorena pitanja još nas vraćaju u završnicu Drugoga svjetskog rata. Njezine brojne ne- 
poznanice traže odgovore i suočavaju nas s ograničenošću povijesnog zanata. Nedostupnost/ne- 
postojanje dokumenata i arhivske građe prisiljava nas da se oslonimo na brojna sjećanja, čiji ši- 
roki (gotovo nepregledni) raspon dodatno otežava posao. Na osnovi memoaristike, publicistike i 
historiografije u radu se analiziraju događaji s kraja Drugoga svjetskog rata. Kronološkim redom 
prate se slom Nezavisne Države Hrvatske (NDH) i dolazak, tj. uspostava novog režima. Nadalje, 
analizira se povlačenje (njegova organizacija, provedba i smjerovi) velikog broja vojske i civila 
prema Zapadnim saveznicima u Koruškoj. U tekstu se obrađuju i najvažniji segmenti pregovora 
u bleiburškom dvorcu i izručenja zarobljene kolone te u konačnici njihova dugotrajnog povratka 
u domovinu. 


SUMMARY 


Bleiburg and »stations of the cross« is one of the complex issues of recent Croatian history. 
It presents an open issue still point out to the ending of the Second World War.. there are many 

factual dilemmas, requiring answers and makes us face the limits of historians* work. some arc- 
hives being unavailable, some non-existing, some documents lacking, all this forces us to turn to 
memories, with wide (almost incomprehensively large) range adds up to difficulty of the task. 
Based on published memoirs, publications and historiography, the paper analyzes events that had 
happened at the end of the World War Two. In chronological order the paper follows collapse of 
so-called Independent State of Croatia (NDH) and coming of the new regime. Furthermore, the 
paper analyzes NDH armies retreat (its organization, the course and directions) of large numbers 
of troops and civilians toward the Western Allies stationed in Styria, Austria. The paper deals 
with the most important segments of truce negotiations held at Bleiburg castle and surrender the 
captured columns, and their long walk back home. 





